CELEX: 62007CA0529
Language: da
Date: 2009-06-11 00:00:00
Title: Sag C-529/07: Domstolens dom (Første Afdeling) af 11. juni 2009 — Chocoladefabriken Lindt & Sprüngli AG mod Franz Hauswirth GmbH (anmodning om præjudiciel afgørelse fra Oberster Gerichtshof — Østrig) (Tredimensionalt EF-varemærke — forordning (EF) nr. 40/94 — artikel 51, stk. 1, litra b) — relevante kriterier for vurderingen af ond tro hos ansøgeren ved indgivelsen af ansøgningen om EF-varemærket)

1.8.2009   
            
            
               DA
            
            
               Den Europæiske Unions Tidende
            
            
               C 180/8
            
         Domstolens dom (Første Afdeling) af 11. juni 2009 — Chocoladefabriken Lindt & Sprüngli AG mod Franz Hauswirth GmbH (anmodning om præjudiciel afgørelse fra Oberster Gerichtshof — Østrig)
   (Sag C-529/07) (1)
   
   (Tredimensionalt EF-varemærke - forordning (EF) nr. 40/94 - artikel 51, stk. 1, litra b) - relevante kriterier for vurderingen af »ond tro« hos ansøgeren ved indgivelsen af ansøgningen om EF-varemærket)
   2009/C 180/12
   Processprog: tysk
   
      Den forelæggende ret
   
   Oberster Gerichtshof
   
      Parter i hovedsagen
   
   
      Sagsøger: Chocoladefabriken Lindt & Sprüngli AG
   
      Sagsøgt: Franz Hauswirth GmbH
   
      Sagens genstand
   
   Anmodning om præjudiciel afgørelse — Oberster Gerichtshof — fortolkning af artikel 51, stk. 1, litra b), i Rådets forordning (EF) nr. 40/94 af 20. december 1993 om EF-varemærker (EFT 1994 L 11, s. 1) — begrebet »ond tro« i forhold til varemærkeansøgeren — varemærkeansøgning, der har til formål at hindre konkurrenterne i den videre markedsføring af lignende varer, der tidligere har opnået et vist renommé — chokoladepåskehare
   
      Konklusion
   
   Med henblik på at vurdere, om der foreligger ond tro hos ansøgeren som omhandlet i artikel 51, stk. 1, litra b), i Rådets forordning (EF) nr. 40/94 af 20. december 1993 om EF-varemærker, er den nationale retsinstans forpligtet til at tage hensyn til alle de relevante faktorer, der kendetegner den konkrete sag, og som forelå på tidspunktet for indgivelsen af ansøgningen om registrering af et tegn som EF-varemærke, og navnlig
   
               —
            
            
               den omstændighed, at ansøgeren ved eller burde vide, at en tredjemand i mindst én medlemsstat bruger et identisk eller lignende tegn for varer af samme eller lignende art, hvilket giver anledning til forveksling med det tegn, som er søgt registreret
            
         
               —
            
            
               ansøgerens hensigt om at forhindre denne tredjemand i fortsat at bruge tegnet, og
            
         
               —
            
            
               den grad af retlig beskyttelse, som tredjemands tegn og det tegn, der er søgt registreret, nyder.
            
         
      (1)  EUT C 37 af 9.2.2008.